CELEX: 62016CA0211
Language: sk
Date: 2017-03-16 00:00:00
Title: Vec C-211/16: Rozsudok Súdneho dvora (siedma komora) zo 16. marca 2017 (návrh na začatie prejudiciálneho konania, ktorý podal Commissione Tributaria Provinciale di Torino – Taliansko) – Bimotor SpA/Agenzia delle Entrate – Direzione Provinciale II di Torino (Návrh na začatie prejudiciálneho konania — Daň z pridanej hodnoty — Zásada daňovej neutrality — Vnútroštátna právna úprava stanovujúca maximálnu hornú hranicu výšky náhrady alebo kompenzácie úľavy alebo preplatku dane z pridanej hodnoty)

15.5.2017   
            
            
               SK
            
            
               Úradný vestník Európskej únie
            
            
               C 151/13
            
         Rozsudok Súdneho dvora (siedma komora) zo 16. marca 2017 (návrh na začatie prejudiciálneho konania, ktorý podal Commissione Tributaria Provinciale di Torino – Taliansko) – Bimotor SpA/Agenzia delle Entrate – Direzione Provinciale II di Torino
   (Vec C-211/16) (1)
   
   ((Návrh na začatie prejudiciálneho konania - Daň z pridanej hodnoty - Zásada daňovej neutrality - Vnútroštátna právna úprava stanovujúca maximálnu hornú hranicu výšky náhrady alebo kompenzácie úľavy alebo preplatku dane z pridanej hodnoty))
   (2017/C 151/17)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione Tributaria Provinciale di Torino
   
      Účastníci konania pred vnútroštátnym súdom
   
   
      Žalobkyňa: Bimotor SpA
   
      Žalovaná: Agenzia delle Entrate – Direzione Provinciale II di Torino
   
      Výrok rozsudku
   
   Článok 183 prvý odsek smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej a doplnenej smernicou Rady 2010/45/EÚ z 13. júla 2010, sa má vykladať v tom zmysle, že nebráni vnútroštátnej právnej úprave, akou je právna úprava v spore vo veci samej, ktorá obmedzuje kompenzáciu niektorých daňových pohľadávok úľavami na dani z pridanej hodnoty iba v rámci vopred stanovenej maximálnej hranice za každé daňové obdobie, pokiaľ vnútroštátny právny poriadok stanovuje v každom prípade možnosť, aby zdaniteľná osoba získala všetky úľavy na dani z pridanej hodnoty v primeranej lehote.
   
      (1)  Ú. v. EÚ C 251, 11.7.2016.